Krefeld
Krefeld, odder Crefeld is die Heemat gwest vun die erschte Mennonischte-Siedler, ass im Yaahr 1683 mit die Hilf vun die "Teutsche Landcompagnie" un dem William Penn vun Deitschland nach Pennsilfaani kumme sin. Deel vun die Eiwanderer is vun Quaeker Glaawe gwest. In der Umgegend vum Deitscheschteddel hot´s een gleene Blatz gewwe - net gresser wie een Weiler mit een paar Heiser uff een bissel mehner wie 1.000 Aecker Land verdeelt -, ass mer uff Pennsylvanisch-Hochdeitsch "Crefeld" gheese/gschriwwe hot. Des gleene Darreflin, odder des Landschtick hot seller Naame ghatt bis ins 19. Yaahrhunnert. Es waar Deel vum "German Township" naddlich vun Filadelfi. 

Des deitschlennische Krefeld hot aa heit nooch een grossi Mennonischte-Gmee mit 1.000 Glieder. Sitter ´em Yaahr 1696 yuuhse sie ihrne Karrech.

Gewebb 

 Gewebblatt vun die Krefelder Mennonischte-Gmee in Deitschland
 Offizielle Website der Stadt
 aktuelle Ergänzungen respektive aktueller Klatsch zu Krefeld

Schtettlin unn Schtedt in Nordrhoi-Wessfoale